da en da en en da nb da da da ro en de en da da da en en id da da nb es da sl da nb sl en da es sv da da en de sl da es en sv da da da da nb nb da nb da da da da nb da nb da nb da da da da da da da da nb da da ro en en sl da da nn da pt en pt it da da da it da en it uk da da da da da da nb da da nb da da da da nb da da da nb da da da da da da da da da da da da en de es id da es da ceb da da es de tr es de sv sv sv da da en da da da nl da da da da da da da ro da da da da en en da en da da da da da da da en nl da en da da da en da da en da da da da en en da en da en da da sv nl da en da da en da da da da da da nb da da da da en ro da da da
Jag nordlyset i Svalbard | Det bedste af norden
Te store will not work correctly in te case when cookies are disabled.
JavaScript seems to be disabled in your browser. Sikre dig at Javascript er tændt i din browser for at få den bedste brugeroplevese på vores hjemmeside
Bergen - Kirkenes - Bergen | 12 dage
Tag med på Hurtigrutens klassiske rundrejse fra Bergen til Kirkenes og tilbage igen, der anses som værende verdens smukkeste sørejse. Oplev spektakulære landskaber og hyggelige kystbyer undervejs.
Jagt nordlyset på Svalbard med dansk rejseleder
Tag med på en uforglemmelig arktisk rejse til den norske øgruppe Svalbard, hvor vilde vintereventyr venter i mørket. Udover jagten på nordlyset er tre spændende udflugter også inkluderet i rejsen.
Sejl langs Svalbards vestkyst og oplev nogle af de nordligste bosættelser, gletsjere der kælver og måske isbjørne. En rejse med Hurtigruten, der tager dig med 80o nord. Rejs fra maj til september.
Oplev Færøerne med Hans Pilgaard
Kom med på en enestående rejse til Færøerne, der byder på uspoleret natur, spændende lokalkultur og en guide der sikrer jer en hel unik oplevelse i dette stadig uspolerede ø-rige.
Færøerne med skib og egen bil
En ferie på Færøerne er en ferie i naturens tegn. Landskaberne domineres af frodige grønne dale, stejle bjerge og brusende hav – Færøernes natur er en imponerende kombination af råt og smukt.
TAG PÅ NORDLYSJAGT I ARKTISKE SVALBARD
Tag med til 78 grader nord og oplev nordlys på Svalbard i ægte arktiske omgivelser blandt høje sneklædte fjelde og frosne fjorde.
Velkommen til verdens mest nordliggende by, Longyearbyen på Svalbard! Longyearbyen er den by i verden hvor der er flest mørke timer i døgnet om vinteren – timer hvor du har chance for at se nordlyset. Med en rejse til Svalbard giver du derfor dig selv de bedste chancer for at opleve det flotte Aurora Borealis – Nordens magi. Svalbard er også det eneste permanent beboede sted i verden, hvor du kan opleve nordlyset i løbet af dagtimerne, når der fra ca. midt-november til slut-januar er fuldstændig mørkt døgnet rundt. Denne periode kaldes for polarnatten, og det eneste naturlige lys du kan se i denne periode, er lyset fra månen, stjernerne og selvfølgelig nordlyset. Et lille tip er derfor, at sikre at dit ur eller telefon er indstillet til 24-timers format, og ikke 12-timers format, da man ellers nemt kan komme til at bytte rundt på nat og dag, når man ikke på himlen kan se, om klokken er 12 midnat eller 12 middag.
Nordlys på Svalbard opleves helt fra starten af oktober til slutningen af februar, og som oftest når man kigger i sydlig retning. Nu tænker du måske, at det lyder modsigende, at nordlyset oftest ses i sydlig retning, men det er der en forklaring på! Nordlys opstår i nordlysbæltet, som dannes af elektrisk ladede partikler fra Solen, der rammer Jordens magnetfelt. Svalbard, som er en del af Norge, er geografisk set placeret så langt mod nord, at nordlysbæltet løber syd om øgruppen, og derfor vil nordlyset her, oftest kunne opleves i sydlig retning.
Jagt nordlyset på Svalbard med dansk rejseleder
Tag med på en uforglemmelig arktisk rejse til den norske øgruppe Svalbard, hvor vilde vintereventyr venter i mørket. Udover jagten på nordlyset er tre spændende udflugter også inkluderet i rejsen.
Oplev det pastelfarvede arktiske lysshow
Den eneste årstid på Svalbard, hvor du får lyse timer og mørke nætter. Oplev pastelfarvet lyserød himmel om dagen og de mørke nætter med nordlys om aftenen. Inklusiv dansk rejseleder.
Klassiske rejser med Hurtigruten (4)
Pakket og klart (1)
-- Please select --Ekspeditionsrejser (34)Klassiske rejser med Hurtigruten (4)Korte rejser (2)Kør-selv-ferier (6)Nordlysrejser (6)Pakket og klart (1)
-- Please select --Dansk rejseleder (5)Individuelle rejser (42)
-- Please select --Antarktis (9)Canada (6)Centralamerika (1)De Britiske Øer (2)Estland (1)Færøerne (4)Finland (1)Galápagosøerne (2)Grønland (5)Island (4)Nordamerika (6)Norge (18)Portugal (1)Spanien (1)Svalbard (6)Sverige (2)Sydamerika (12)
-- Please select --Hotel (11)Krydstogt (36)
Fly ud af Billund(3)
Fly ud af København(13)
Fly ud af Oslo(1)
-- Please select --Færge (1)Fly ud af Billund (3)Fly ud af København (13)Fly ud af Oslo (1)Kør selv (32)
Tøv ikke med at kontakte os, hvis du er i tvivl om noget eller har brug for hjælp til at gennemføre din bestilling.
Udfyld denne formular eller ring på tlf. 86 15 35 99
Gode steder at se nordlyset
I Longyearbyen er der flere udsigtspunkter, hvorfra det er godt at opleve nordlyset. Men nordlyset venter ikke på nogen! Så hvis der pludselig er nordlys på himlen, er det vigtigste bare at komme hurtigt udenfor, og placere sig så man har nogenlunde frit udsyn mod syd og med mindst mulig gene fra byens lys.
Det bedste sted at opleve nordlyset under din ferie i Longyearbyen er efter vores mening på nordlyscampen Camp Barentz. Campen ligger uden for byen og væk fra byens lys og bygninger, så du er sikret et godt udsyn. På en nordlysaften til Camp Barentz kan du glæde dig til spændende fortællingerne om nordlyset fra de lokale guider, som også kommer med deres bedste tips og råd til at jagte nordlyset, når du de følgende dage er på egen hånd i Longyearbyen. Samtidig med deres fortællinger og aftensmaden inden for i hytten, holder guiderne også skarpt øje med himlen, så vi hurtigt kan komme udenfor og nyde showet, når nordlyset forhåbentligt viser sig på himlen.
Longyearbyen – en by fyldt med spændende oplevelser!
Selvfølgelig er hovedformålet med en nordlysrejse at jagte nordlyset. Men det betyder jo ikke, at du ikke også kan kombinere din nordlysrejse med en masse andre fantastiske vinteraktiviteter og -oplevelser.
Det er fuldstændig lige meget, om du er mest til hunde eller katte – en tur på hundeslæde gennem Svalbards iskolde arktiske landskaber er en fabelagtig oplevelse, du aldrig vil glemme. Hundene hopper og hyler for at komme afsted, og når de endelig får tegn til at sætte i gang, er det med at holde godt fast på slæden. Hundene trækker dig ivrigt over sneen, og deres begejstring kan ikke undgå at smitte af på dig. Du styrer selv slæden, og med den knirkende sne under dig og istapper i øjenkrogens øjenvipper, er dette virkelig den ultimative arktiske oplevelse.
Med en hundeslædetur i de mørke timer, kan du være heldig at nordlyset viser sig på himlen over dig undervejs. Er du på tur i de lysere timer, i de tidligere eller senere vintermåneder, kan du derimod se frem til en tur med udsigter til de imponerende og sneklædte fjelde, som rejser sig i landskabet, og til den flotteste pastelfarvede himmel som lyser i blå, lyserøde, orange og gule nuancer.
Med en tur på hundeslæde kommer du til at opleve den autentiske arktiske verden på egen krop.
Hundene er meget snakkesalige og altid klar til at blive klappet og krammet, så tilbage i hundegården har du rig mulighed for at dele ud af din kærlighed til de glade hunde.
Snescootere er i Svalbard, hvad almindelige scootere er i italienske byer – tit den nemmeste og hurtigste måde at komme fra A til B. Her er derfor også flere snescooterture at vælge imellem, hvis du vil prøve kræfter med den lokale transportform og samtidig opleve lidt af hvad Svalbard har at byde på udenfor Longyearbyen. Hop fx på en af de lydløse elektriske snescootere og tag med på safari efter det vilde dyreliv ude i landskabet, besøg den lille russiske mineby Barentsburg hvor resterne af den sovjetiske kultur stadig kan ses i byens udseende, eller udforsk mere fjerntliggende dele af Svalbards fantastiske og forunderlige landskaber.
Kulminedriften har været en stor og vigtig del af Svalbards historie med et flertal af kulminer i fjeldene rundt om Longyearbyen. I dag er der kun én kulmine tilbage i drift, Gruve 7. Du har derfor mulighed for at få et utroligt spændende indblik i øgruppens kulminehistorie med et besøg i en af de nu lukkede miner, Gruve 3.
Lad dig føre ned i de mørke minegange, hvor intet sollys slipper ind, og hør fortællingerne om livet som minearbejder. Tag også imod muligheden for at mærke på egen krop hvordan det var at være minearbejder, ved at kravle i en af de lave skakter – det er ikke for den klaustrofobiske type!
Kravl med ned i en magisk vinterverden af is og sne, og oplev hvordan en frossen gletsjer ser ud indefra. Oppe fra overfladen er det svært at forestille sig hvilken forunderlig og funklende verden der gemmer sig under sneen og isen. Isgrottens udformning er forskellig fra år til år, og du ved aldrig hvilke fantastiske isformationer der venter dig, når du kravler inden for i denne skjulte verden. Med pandelampen tændt vil du bevæge dig gennem smalle passager, som indimellem åbner sig op til katedrallignende hvælvinger, og lyset er med til at give et fantastisk farvespil af mørke og lyse toner af blå, som du bevæger dig igennem isgrotten.
Både i og omkring Longyearbyen har du gode muligheder for at spotte Svalbards to arter af landlevende vilde dyr; Svalbardrenen og polarræven.
Svalbardrenerne er mest at finde i flokke udenfor byen, men du vil også tit kunne se nogle stykker vandre stille rundt inde i byen i søgen efter mad under isen. Svalbardrenen har ingen naturlige fjender og er derfor ikke særlig sky overfor mennesker. Du kan derfor nemt komme relativt tæt på og tage et billede. Men der er stadig tale om et vildt dyr, og det er ulovligt at røre dem, så nyd synet af dem på behørig afstand.
Polarræven er ofte sværere at få øje på end Svalbardrenen. Polarræven er nemlig lille, hurtig og rigtig godt kamufleret så dens pels nemt falder i med vinterlandskabet. Du kan dog være heldig at spotte den på gåture inde i byen og i landskabet rundt om. Også ved polarræven bør du holde dig på behørig afstand, da de på Svalbard kan have rabies.
Er du blevet fristet til at tage med på jagt efter nordlys på Svalbard, eller ønsker du at læse mere om vores nordlysrejser, kan du følge linket her og finde din favorit. Hvis du hellere vil springe søgeprocessen over, kan du også hoppe direkte ind på vores nordlysrejser til Nordnorge eller vores nordlysrejser til Island. Uanset hvordan du vælger at gribe det an, vil du ikke gå glip af en nordlysrejse – det er en oplevelse for livet!
En del af Ruby Rejser
Norges kyst med Hurtigruten
Travelnorth - en del af Ruby Rejser  | 8000 Århus C | (+45) 3916 3345 | Kontakt os |NyhedsbrevTilmeld Her